**Vážení rodičia a zákonní zástupcovia,**

iste ste zaregistrovali, že v súčasnosti prebieha druhá fáza Sčítania obyvateľov, domov a bytov 2021 – asistované sčítanie.

Tento typ sčítania je primárne určený tým, ktorí sa nemohli alebo nedokázali sčítať sami, no je to aj možnosť sčítať sa pre tých, ktorí sa nestihli, či zabudli sčítať elektronicky.

V prvej fáze sčítania sa k Starému Mestu prihlásilo 40 225 obyvateľov. Ak ste medzi nimi, ďakujeme vám. Ak nie, budeme vám veľmi vďační, keď sa „dosčítate“ v druhej fáze.

Obraciame sa na vás aj preto, lebo predbežné výsledky z elektronické sčítania naznačujú, že rodičia nesčítali svoje deti. Teda – že za ne nevyplnili sčítacie formuláre, ale len označili vo svojich formulároch, že deti majú.

Chceme vás preto poprosiť – ak sa vám to náhodou stalo – aby ste svoje deti prišli sčítať na naše kontaktné miesta. V Starom Meste sme ich vytvorili päť: Miestny úrad, Vajanského nábrežie 3,

Staromestská knižnica, Panenská 1, Zichyho palác, Ventúrska 9, Staromestské centrum kultúry a vzdelávania, Gaštanová 19 a Staromestské centrum kultúry a vzdelávania, Školská 14.

Asistované sčítanie potrvá do 13. júna.

Kontaktujte nás na tel. č. +421 5924 6421 alebo na mail scitanie@staremesto.sk.

Ďakujeme vám.

Mestská časť Bratislava-Staré Mesto

**Asistované sčítanie obyvateľov – úradné hodiny na kontaktných miestach** (pred návštevou si platnosť overte na tel. č. **+421 2 5924 6421)**

**Miestny úrad Bratislava-Staré Mesto, Vajanského nábrežie 3**

Pondelok 8.00 – 17.00

Utorok 8.00 – 15.00

Streda 8.00 – 17.00

Štvrtok 8.00 – 15.00

Piatok 8.00 – 13.30

**Staromestská knižnica, Panenská 1**

Pondelok 11.00 – 18.30

Utorok 8.00 – 15.30

Streda 11.00 – 18.30

Štvrtok 11.00 – 18.30

Piatok 8.00 – 15.30

**Zichyho palác (galéria), Ventúrska 9**

Pondelok – Nedeľa 15.00 – 19.00

**Staromestské centrum kultúry a vzdelávania, Gaštanová 19**

Pondelok, utorok, štvrtok, piatok 9.00 – 13.00

Streda 13.00 – 17.00

**Staromestské centrum kultúry a vzdelávania, Školská 14**

Pondelok, utorok, streda, piatok 9.00 – 13.00

Štvrtok 13.00 – 17.00